टीवी न्यूज चैनल 'आज तक' पर एक इंटरव्यू के दौरान तारेक फतेह ने दावा किया कि बीबी बुशरा के जरिए पाकिस्तान की सेना ने इमरान खान की बेडरूम तक पहुंच बनाई है। उन्होंने कहा कि जब तक पाकिस्तान में सेना का राज है, तब तक इस मुल्क को कोई भी नहीं बदल सकता, इमरान खान भी नहीं। इमरान के हाथों में कुछ भी नहीं है। उन्होंने कहा कि जब सब कुछ सेना के ही हाथों में है, तो इमरान खान क्या कर सकते हैं? तारेक फतेह के अनुसार, अगर इमरान खान ने सेना के दायरे से बाहर जाने की गुस्ताखी की, तो सेना उन्हें उठाकर बाहर फेंक देगी।